วันที่ 25 กย.65 มีอะไรกับแฟน ไม่ได้ป้องกัน หลั่งนอกวันที่ 27 กย. 65 มีอีกครั้งหลั่งนอก และ ทานยาคุมฉุกเฉินแบบ 1 เม็ดวันที่ 10 ต.ค. 65 ถึงรอบประจำเดือนมาปกติ 5 วัน หลังหมดประจำเดือนมีตกขาวสีน้ำตาลอยู่ประมาณ 2-3 วันณวันนี้ถึงรอบประจำเดือนแล้วแต่ยังไม่มาเป็นผลจากยาคุมฉุกเฉินมั้ยคะ
สวัสดีค่ะ ยาคุมกำเนิดแบบฉุกเฉิน เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องดังนั้นหลังการใช้ยาต้องสังเกตอาการ ประจำเดือน และผลข้างเคียง ซึ่งจากที่กล่าวมา ถ้ารอบเดือนมาตามปกติหลังการใช้ยาแล้ว แต่รอบเดือนนี้กลับยังไม่มา ควรยืนยันการตั้งครรภ์ให้แน่ชัดไปด้วย เพราะผลจากยาคุมฉุกเฉินไม่น่าเป็นต่อเนื่องยาวนานข้ามเดือนค่ะสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป